Biżżejjed provi biex John Paul Woods jitqiegħed taħt att ta' akkuża fuq il-qtil ta' Charlene Farrugia
Il-Qorti, ippreseduta mill-Maġistrat Marseanne Farrugia, qalet li hemm biżżejjed provi biex John Paul Woods jitqiegħed taħt att ta' akkuża. Woods jinsab mixli li qatel lil Charlene Farrugia kważi 12-il sena ilu u li ħeba l-katavru tagħha. Il-fdalijiet tagħha nstabu f'Lulju tas-sena l-oħra f'daħla f'sur fil-Bellt taħt ir-riħ tal-lukanda Phoenicia. Ir-raġel ma kienx ammetta l-akkużi u baqa' miżmum arrestat il-ħabs fejn qed jiskonta sentenza fuq serq. Fis-seduta tal-lum, ġew ippreżentati ritratti tal-karozza ta' Woods dieħla u ħierġa mill-Belt fil-ġurnata li allegatament seħħ id-delitt. Fil-Qorti, il-Pulizija qalet li ħadet stqarrija tal-akkużat waqt kien l-isptar jirkupra minn operazzjoni. Il-prosekuzzjoni qalet li Woods irrifjuta l-assistenza legali. Id-difiża staqsiet lill-Pulizija jekk kellhiex f'idejha ċertifikat mediku biex juri li Woods kien f'qagħda mentali tajba biex jagħmel l-istqarrija. Il-Pulizija qalet li ma kellhiex imma l-akkużat kien jidher fi stat ta' saħħa tajba. Il-kumpilazzjoni tax-xhieda tissokta f'Awwissu.